
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 143
                                                               din 28 iunie 2018
privind însuşirea unor documentaţii cadastrale
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16.353/07.06.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere documentaţia cadastrală de apartamentare pentru imobilele de natură blocuri de locuințe, construite prin Agenția Națională pentru Locuințe, situate în strada Panseluțelor nr. 12, 14, 16, 18 și 20, înscrise în C.F. nr. 57956, 57957, 57958, 57959 și 57960 Sighișoara;

Având în vedere documentația cadastrală de rectificare limite de hotar și diminuare de suprafață pentru imobilul de natură teren intravilan cu categoria de folosință - ,,drumˮ, proprietate a Municipiului Sighișoara, înscris în C.F. nr. 54765 Sighișoara, sub nr. cad. 572/4/2/6 și nr. top. 3452/3/4/2/6 și de rectificare limite hotar pentru imobilul înscris în C.F. nr. 55299, sub nr. cad. 55299, cu nr. top. 3452/3/4/2/5, în suprafață de 3845 mp. cu categoria de folosință curți - construcții;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 16.352/07.06.2018, prin care se propun spre însuşire documentaţiile cadastrale cu privire la imobilele menţionate mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „c” şi (9), art. 45 (3) şi a art. 115 (1) lit. ,,b” din Legea nr. 215/2001, Legea administraţiei publice locale, republicată, cu modificările  şi completările ulterioare,
H O T Ă R Ă Ş T E:
Art. 1. Se însușește documentaţia cadastrală de apartamentare pentru imobilele de natură blocuri de locuințe, construite prin Agenția Națională pentru Locuințe, situate în Sighișoara, strada Panseluțelor, nr. 12, 14, 16, 18 și 20, înscrise în C.F. nr. 57956, 57957, 57958, 57959 și 57960 Sighișoara, anexa nr. 1 la prezenta hotărâre.
Art. 2. Se aprobă apartamentarea pentru imobilele de natură blocuri de locuințe, construite prin Agenția Națională pentru Locuințe, situate în Sighișoara, strada Panseluțelor, nr. 12, 14, 16, 18 și 20, înscrise în C.F. nr. 57956, 57957, 57958, 57959 și 57960 Sighișoara, astfel:
▪ Imobilul C1 (bloc de locuințe), situat în mun. Sighișoara, str. Panseluțelor, nr. 12, înscris în C.F. nr. 57956 Sighișoara, nr. cad. 57956, compus din parter, etaj I, etaj II, etaj III (5 apartamente/nivel x 4 niveluri = 20 apartamente) și părți comune;
▪ Imobilul C1 (bloc de locuințe), situat în mun. Sighișoara, str. Panseluțelor, nr. 14, înscris în C.F. nr. 57957 Sighișoara, nr. cad. 57957, compus din parter, etaj I, etaj II, etaj III (5 apartamente/nivel x 4 niveluri = 20 apartamente) și părți comune;
▪ Imobilul C1 (bloc de locuințe), situat în mun. Sighișoara, str. Panseluțelor, nr. 16, înscris în C.F. nr. 57958 Sighișoara, nr. cad. 57958, compus din parter, etaj I, etaj II, etaj III (5 apartamente/nivel x 4 niveluri = 20 apartamente) și părți comune;
▪ Imobilul C1 (bloc de locuințe), situat în mun. Sighișoara, str. Panseluțelor, nr. 18, înscris în C.F. nr. 57959 Sighișoara, nr. cad. 57959, compus din parter, etaj I, etaj II, etaj III (5 apartamente/nivel x 4 niveluri = 20 apartamente) și părți comune;
▪ Imobilul C1 (bloc de locuințe), situat în mun. Sighișoara, str. Panseluțelor, nr. 20, înscris în C.F. nr. 57960 Sighișoara, nr. cad. 57960, compus din parter, etaj I, etaj II, etaj III (5 apartamente/nivel x 4 niveluri = 20 apartamente) și părți comune. 
Art. 3. (1) Imobilele de natură blocuri de locuințe (apartamente + părți comune), construite prin Agenția Natională pentru Locuințe, situate în Sighișoara, strada Panseluțelor, nr. 12, 14, 16, 18 și 20, înscrise în C.F. nr. 57956, 57957, 57958, 57959 și 57960 Sighișoara, identificate conform documentației tehnice însușite prin art. 1 din prezenta hotărâre, sunt în proprietatea privată a Statului Român și date în administrare Municipiului Sighișoara.

(2) Cota parte/apartament din terenul intravilan cu categoria de folosință curți – construcții,  în suprafața totală de 477 mp./bloc de locuințe, conform documentației tehnice însușite prin art. 1 din prezenta hotărâre, rămâne în favoarea Primăriei Sighișoara.
Art. 4. Se însușește documentația cadastrală de rectificare limite de hotar și diminuare de suprafață pentru imobilul de natură teren intravilan cu categoria de folosință - ,,drumˮ, proprietate a Municipiului Sighișoara, înscris în C.F. nr. 54765 Sighișoara, sub nr. cad. 572/4/2/6 și nr. top. 3452/3/4/2/6, anexa nr. 2 la prezenta hotărâre. 
Art. 5. (1) Se aprobă rectificarea limitelor de hotar și diminuarea suprafeţei terenului, situat în Municipiul Sighişoara, fără număr administrativ, înscris în C.F. nr. 54765 Sighișoara, sub nr. cad. 572/4/2/6 și nr. top. 3452/3/4/2/6, de la suprafaţa de 19.618 mp. cu categoria de folosință – ,,drumˮ, la suprafața reală măsurată de 17.823 mp.

(2) Se aprobă rectificarea limitelor de hotar pentru imobilul de natură teren intravilan înscris în C.F. nr. 55299, sub nr. cad. 55299, cu nr. top. 3452/3/4/2/5, în suprafață de 3.845 mp. cu categoria de folosință curți - construcții, conform documentației cadastrale însușite prin art. 4 din prezenta hotărâre.
Art. 6. Imobilele de natură teren, situate în Municipiul Sighişoara, fără număr administrativ, identificate conform documentaţiei cadastrale însuşite prin art. 4 din prezenta hotărâre, înscrise în C.F. nr. 54765 Sighișoara, sub nr. cad. 572/4/2/6 cu nr. top. 3452/3/4/2/6 și în C.F. nr. 55299 Sighișoara, sub nr. cad. 55299, cu nr. top. 3452/3/4/2/5, sunt în proprietatea Statului Român, proprietate privată.        
Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului din cadrul Municipiului Sighişoara.
Art. 8. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  4 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  2 ex. Biroul Public Cadastru și Agricultură.

14 ex.
B.A. 

